En a mar puede alzar ondas marinas de buena mida a causa d'o luengo recorrito maritimo que tien este viento. En Mallorca os mariners gosan dicir Vent de Xaloc, mar molta i peix poc. Ye una creyencia popular tamién que en bufar o saloc os peixes no pican, que as palomas mensacheras se desorientan y que a las presonas lis fa mal a cabeza. En a provincia de Castellón o saloc no representa que o 6 % anyal, representando un maximo de l'11 % en chulio. En o catalán de "La Codonyera" o viento d'o sureste ye conoixito como morellà o aire de dalt, y en Torrociella como morellano. O termin morellano ye conoixito en chistabín pero en o Endice de vocables lo dan como sinonimo de cierzo.